Tomas Tranströmer

Tomas Gösta Tranströmer (15. april 1931, Stockholm - 26.  mart 2015.) bio je švedski pisac, pjesnik i prevodilac, dobitnik Nobelove nagrade za književnost 2011. godine.

 Biografija 
Tomas Tranströmer je svoje srednje obrazovanje stekao u gimnaziji Södra Latin u Stockholmu, Švedska, a potom je 1956. diplomirao psihologiju na Univerzitetu u Stockholmu. Pored književnog rada, radio je dugo godina kao psiholog u zatvorima sa mladim prestupnicima, mentalnim bolesnicima i ovisnicima o drogi. Prestao je da se bavi ovom profesijom nakon što je preživio moždani udar 1990.

Počeo je da piše sa 13 godina, a prvu zbirku pjesama 17 dikter (17 pjesama) objavio je 1954. godine. Robin Fulton je preveo na engleski sva njegova djela i objavio ih 1997. u Velikoj Britaniji pod zajedničkim imenom New Collected Poems (Nova zbirka pjesama). Fultonova zbirka bila je proširena novim pjesmama i ponovno je bila objavljena u SAD 2006. godine pod imenom The Great Enigma: New Collected Poems (Velika enigma: Nova zbirka pjesama). Tranströmer je također napisao i autobiografiju, Minnena ser mig (Sjećanja me posmatraju), objavljenu 1993.

Tokom sedamdesetih godina drugi pjesnici su ga kritizirali zato što njegova djela nisu bila politički angažovana. Tranströmerova poezija njeguje i dalje razvija pjesnički jezik modernizma i ekspresionizma/nadrealizma 20. vijeka. U svojim djelima opisuje jednostavne slike iz svakodnevnog života i pejzaže, kao i mističan pogled na univerzalne aspekte ljudskog uma.

 Nagrade i prijevodi 
Tranströmer se smatra jednim od najboljih švedskih pjesnika. U toku svog života bio je više puta pominjan kao kandidat za Nobelovu nagradu. Dobitnik je više značajnih međunarodnih nagrada za poeziju, od kojih je i jedna koju je dobio u bivšoj Jugoslaviji — Evropska književna nagrada opštine Vršac — a njegova djela prevedena su na 50 jezika. Godine 2011. dobio je Nobelovu nagradu za književnost.

Od brojnih nagrada koje je Tranströmer primio najznačajnije su:

1966: Bellmanpriset (Bellmanpriset) (Švedska)
1981: Petrarca-Preis (Njemačka)
1990: Neustadt International Prize for Literature (SAD)
1991: Nordijska nagrada Švedske akademije (Svenska Akademiens nordiska pris) (Švedska)
1992: Nagrada za poeziju Horst Bienek (Horst-Bienek-Preis für Lyrik) (Njemačka)
1996: Augustpriset, za Sorgegondolen (Švedska)
1998: Nagrada Jane Smreka (Slovaška)
2003: Zlatni vijenac na Struški Večeri na Poezijata (Makedonija)
2007: The Griffin Trust, Lifetime Recognition Award (Griffin Poetry Prize) (Kanada)
2011: Titulu Profesora (Professors namn) od aktuelne vlade Kraljevine Švedske (Švedska)
2011: Nobelova nagrada za književnost (Švedska)

 Djela 
Kolekcije pjesama na švedskom:
 1954 - 17 dikter, Bonnier, Stockholm
 1958 - Hemligheter på vägen, Bonnier, Stockholm
 1962 - Den halvfärdiga himlen, Bonnier, Stockholm
 1966 - Klanger och spår, Bonnier, Stockholm
 1970 - Mörkerseende, Författarforlaget, Göteborg
 1973 - Stigar, Författarforlaget, Göteborg, 
 1974 - Östersjöar, Bonnier, Stockholm,  
 1978 - Sanningsbarriären, Bonnier, Stockholm, 
 1983 - Det vilda torget, Bonnier, Stockholm, 
 1989 - För levande och döda, Bonnier, Stockholm, 
 1993 - Minnena ser mig, Bonnier, Stockholm, 
 1996 - Sorgegondolen, Bonnier, Stockholm, 
 2001 - Air Mail. Brev 1964–1990, Bonnier, Stockholm,  
 2004 - Den stora gåtan, Bonnier, Stockholm, 
 2011 - Jonas Ellerström (Hg.): Tomas Tranströmers ungdomsdikter, Ellerström, Lund, 

 Reference 

Kategorija:Rođeni 1931.
Kategorija:Umrli 2015.
Kategorija:Švedski pisci
Kategorija:Dobitnici Nobelove nagrade za književnost